Sak til Generalforsamling XX. juni 2015

|  |  |
| --- | --- |
| Tittel | Anleggsinvesteringer Nordstrand Fotball |
| Type sak | Vedtak  |
| Fremmes av | Fotballgruppen og Hovedstyret i NIF |
|  |  |

Forslag til vedtak

Generalforsamlingen i Nordstrand Idrettsforening vedtar at foreningen investerer inntil 6.0 mill. kr. inkl MVA i oppgradering av fotball anleggene på Niffen.

Investeringen består i å installere undervarme på Store kunst, ny kunstgressbane til 7’er og 5’er fotball på området som benevnes Minikunsten og ny tribune på hovedbanen.

Parallelt vil Oslo kommune bytte kunstgressdekket på hovedbanen slik at den totale verdien av oppgraderingene av fotballanleggene på Niffen vil være i størrelsesorden 10 mill. kr.

Generalforsamlingen vedtar at inntil 3,25 mill. kr. av investeringen kan lånefinansieres.

Det foreligger et lånetilsagn fra Dnb på 2,6 mill. kr., hvilket innebærer at det tas høyde for at klubben kan låne ytterligere 0,65 mill. dersom styret finner dette nødvendig.

Deler av investeringen er planlagt finansiert med tippemidler samt at det forutsettes at MVA refunderes. Totalt utgjør tippemidler og MVA refusjon 2,38 mill. kr. Generalforsamlingen vedtar at MVA og tippemidler mellomfinansieres med klubbens egenkapital.

Driftsbudsjett, investerings- og finansieringsplan følger vedlagt.

Kort beskrivelse av sak

Klubben har fått innvilget nytt kunstgressdekke på hovedbanen av Oslo Kommune på 2015 budsjettet. Banen forventes oppgradert i løpet av sommerferien 2015.

Klubben planlegger å installere IR undervarme på hovedbanen når kunstgressdekket byttes. IR undervarme har lave driftskostnader sammenliknet med alternativ teknologi, og ny undervarme vil øke bruksmulighetene og kvaliteten på fotball aktivitetene på vinterhalvåret vesentlig.

Parallelt med utbedringene på hovedbanen planlegger klubben å installere en enkel tribune med 100 seter på langsiden mot Vangen, og det planlegges å oppgradere Minikunsten med nytt kunstgressdekke for 7’er og 5’er fotball.